Régiónk elsõ, kettõsdiplomát adó MBA képzése
2019 februárjában, keresztféléves képzésben indul el Kína és Közép-Kelet-Európa elsõ, innovatív, kettõsdiplomát adó MBA képzése, a Fudan-Corvinus Double Degree MBA program. A Magyar Nemzeti Bank szakmai támogatásával létrejött úttörõ pénzügyi képzésrõl a világranglisták élén járó kínai Fudan Egyetem, a Budapesti Corvinus Egyetem és jegybank még 2018 õszén írt alá háromoldalú megállapodást. A pénzügyi MBA képzés nagy népszerûségnek örvend, a jelentõs számú jelentkezõ közül 20 fõ nyert felvételt a 2 éves programra. A nagy érdeklõdésre való tekintettel az egyetem - változatlan létszámmal és feltételekkel – 2019 õszi szemeszterére is felvételt hirdet.
A gyorsan változó gazdasági-társadalmi környezetben a program nem csupán a vezetõképzés területén nyújt innovatív és magas színvonalú képzést nemzetközileg is elismert oktatók közremûködésével, hanem széles körû kapcsolatháló kialakítását is segíti a távol-keleti gazdasági szereplõkkel. A program azokat célozza, akik munkájuk során kapcsolatban állnak, vagy állhatnak Kínával,  az ázsiai régióval. A résztevõk betekintést nyerhetnek az üzleti menedzsment aktuális trendjeibe, valamint aktuális nemzetközi módszertani tudást szerezhetnek intenzív tanórai viták, regionális és nemzetközi esetek elemzése, szimulációs feladatok és üzleti projektek révén.

A Fudan-Corvinus Double Degree MBA Program hallgatói a képzés elvégzésével a Fudan Egyetem Master of Finance (MSc) és a BCE Master in Business Administration (MBA) diplomáját kapják meg.

A Program Magyarországon és a közép-kelet-európai régióban is hiánypótló, ezért céljaikkal összhangban a Pallas Athéné Alapítványok is kiemelten támogatják többek között hallgatói ösztöndíj pályázat biztosítása révén.

A program annak a 2018. októberében aláírt háromoldalú megállapodásnak köszönhetõen jött létre a Magyar Nemzeti Bank támogatásával, a sanghaji Fudan Egyetem és a Budapesti Corvinus Egyetem között. A Fudan Egyetemet 1905. évi megalapítása óta Kína és Ázsia legtekintélyesebb egyetemei között tartják számon, és egyúttal a világ legjobb 50 egyeteme közé rangsorolják.

A Budapesti Corvinus Egyetem nem titkolt célja, hogy a 2018 õszén indult megújulási folyamattal a gazdaság- és társadalomtudományi területen Közép-Európa vezetõ intézményeként a világ legjobb 200, valamint Európa legjobb 100 egyeteme közé kerüljön a nemzetközi felsõoktatási rangsorokban 2030-ra.
MBA-program Kína egyetem menedzsment diploma Corvinus Egyetem